CELEX: 62008CB0315
Language: et
Date: 2011-09-29 00:00:00
Title: Kohtuasi C-315/08: Euroopa Kohtu (seitsmes koda) 29. septembri 2011 . aasta määrus (Consiglio di Stato (Itaalia) eelotsusetaotlus) — Angelo Grisoli versus Regione Lombardia (Kodukorra artikli 104, lõike 3 esimene lõik — ELTL artikkel 49 — Asutamisvabadus — Rahvatervis — Apteegid — Lähedus — Elanikkonna ravimitega varustamine — Tegevusluba — Apteekide territoriaalne jaotus — Apteekidevaheline minimaalne vahemaa)

28.1.2012   
            
            
               ET
            
            
               Euroopa Liidu Teataja
            
            
               C 25/20
            
         
      Euroopa Kohtu (seitsmes koda) 29. septembri 2011. aasta määrus (Consiglio di Stato (Itaalia) eelotsusetaotlus) — Angelo Grisoli versus Regione Lombardia
      (Kohtuasi C-315/08) (1)
      
      (Kodukorra artikli 104, lõike 3 esimene lõik - ELTL artikkel 49 - Asutamisvabadus - Rahvatervis - Apteegid - Lähedus - Elanikkonna ravimitega varustamine - Tegevusluba - Apteekide territoriaalne jaotus - Apteekidevaheline minimaalne vahemaa)
      (2012/C 25/34)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja menetluse pooled
      
      
         Kaebuse esitaja: Angelo Grisoli
      
         Vastustaja: Regione Lombardia
      
         Menetluses osales: Comune di Roccafranca
      
         Ese
      
      Eelotsusetaotlus — Consiglio di Stato — EÜ artiklite 152 ja 153 tõlgendamine — Uute apteekide avamine — Siseriiklikud õigusnormid, mis piiravad uue apteegi avamise võimalust elanike arvust lähtuvalt ning määravad kindlaks uue apteegi avamiseks loa saamise tingimused
      
         Resolutsioon
      
      ELTL artikliga 49 ei ole vastuolus niisugused siseriiklikud õigusnormid nagu põhikohtuasjas, mis seavad piirangud uute apteekide asutamisele, nähes ette, et
      
                  —
               
               
                  omavalitsustes, kus elanike arv on alla 4000 võib olla ainult üks apteek, ja
               
            
                  —
               
               
                  omavalitsustes, kus on elanikke üle 4000 on uue apteegi asutamise tingimusteks, et oleks saavutatud vähemalt 50 % apteegi avamiseks nõutavast elanike arvust ning et esineks minimaalne kaugus olemasolevatest apteekidest,
               
            tingimusel, et sellised õigusnormid lubavad erandina üldnormist piisaval arvul apteekide avamist, mis tagaksid asjakohse apteegiteenuse piirkondades, kus on erilised demograafilised ja geograafilised tingimused, mida tuleb kontrollida eelotsusetaotluse esitanud kohtul.
      
         (1)  ELT C 260, 11.10.2008.